**Αθήνα 20-7-2015**

**ΝΕΑ ΠΡΟΚΗΡΥΞΗ –ΑΚΑΔΗΜΑΪΚΟ ΕΤΟΣ 2015-2016**

**ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΠΟΥΔΩΝ «ΝΕΥΡΟΛΟΓΙΚΑ ΝΟΣΗΜΑΤΑ-ΣΥΓΧΡΟΝΗ ΠΡΑΚΤΙΚΗ ΒΑΣΙΣΜΕΝΗ ΣΕ ΕΝΔΕΙΞΕΙΣ»**

**ΤΜΗΜΑ ΝΟΣΗΛΕΥΤΙΚΗΣ, ΤΕΙ ΑΘΗΝΑΣ**

**ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΤΑΘΕΣΗΣ 10 ΣΕΠΤΕΜΒΡΙΟΥ 2015**

 **Το τμήμα Νοσηλευτικής του Τεχνολογικού Εκπαιδευτικού Ιδρύματος Αθήνας**, καλεί κάθε ενδιαφερόμενο να υποβάλλει αίτηση εκδήλωσης ενδιαφέροντος για την παρακολούθηση του Μεταπτυχιακού Προγράμματος Σπουδών (ΠΜΣ) με τίτλο **«Νευρολογικά νοσήματα- Σύγχρονη Πρακτική Βασισμένη σε Ενδείξεις»**

Για την απόκτηση **Μεταπτυχιακού Διπλώματος Ειδίκευσης (ΜΔΕ)**  **γίνονται δεκτοί** μετά από επιλογή **πτυχιούχοι ΤΕΙ και Πανεπιστημίων Τμημάτων Νοσηλευτικής, καθώς και πτυχιούχοι ή διπλωματούχοι άλλων συναφών τμημάτων** ΤΕΙ και Πανεπιστημίων της ημεδαπής ή αντιστοίχων, αναγνωρισμένων από το ΔΟΑΤΑΠ, ιδρυμάτων και τμημάτων της αλλοδαπής. Γίνονται επίσης δεκτές, εφόσον πληρούνται οι απαραίτητες προϋποθέσεις για την επιτυχή παρακολούθηση των μαθημάτων και υποψηφιότητες κατόχων άλλων τίτλων σπουδών τριτοβάθμιας εκπαίδευσης σε αντικείμενο συναφές με τις επιστήμες υγείας, καθώς και υποψηφιότητες αποφοίτων ΤΕΙ σύμφωνα με τις προϋποθέσεις του άρθρου 5 παρ. 12γ του Ν. 2916/01(ΦΕΚ114Α’).

Δικαίωμα συμμετοχής έχουν επιπρόσθετα οι φοιτητές που διενεργούν την πρακτική τους άσκηση με τις εξής προϋποθέσεις:

1. Να έχουν εκπληρώσει όλες τις υποχρεώσεις λήψης πτυχίου και η περάτωση της πρακτικής τους άσκησης να είναι η αποκλειστική και μοναδική εκκρεμότητα
2. Η πρακτική άσκηση να έχει ολοκληρωθεί μέχρι το πρώτο δεκαήμερο του Οκτωβρίου

**Η διάρκεια του ΠΜΣ για απόκτηση ΜΔΕ είναι τέσσερα (4) εξάμηνα.** Στα πρώτα τρία εξάμηνα η παρακολούθηση των μαθημάτων είναι υποχρεωτική και πραγματοποιείται τρεις μέρες την εβδομάδα (απογευματινές ώρες) σε εγκαταστάσεις του τμήματος Νοσηλευτικής του ΤΕΙ Αθήνας (Μητροδώρου 22-24, Αθήνα).

**Η παρακολούθηση του ΠΜΣ** «Νευρολογικά νοσήματα- Σύγχρονη Πρακτική Βασισμένη σε Ενδείξεις» **απαιτεί την καταβολή διδάκτρων** που προορίζονται για λειτουργικά έξοδα και ανέρχονται συνολικά στο ποσό των 4.000 € ανά φοιτητή. Οι φοιτητές καταβάλουν 1000 € το εξάμηνο σε δύο δόσεις. Ειδικότερα: πριν την εγγραφή κάθε εξαμήνου καταβάλλουν σε τραπεζικό λογαριασμό του ΤΕΙ Αθήνας τα μισά δίδακτρα (500 €) και εντός τριών μηνών τα υπόλοιπα δίδακτρα (500 €).

**Η επιλογή των φοιτητών στηρίζεται στα ακόλουθα κριτήρια:**

* Βαθμός πτυχίου
* Συνέντευξη
* Άλλες σπουδές
* Επαγγελματική εμπειρία
* Γνώση της αγγλικής γλώσσας
* Συστατικές επιστολές, κ.λ.π.

**Αίτηση υποψηφιότητας και βιογραφικό σημείωμα αποστέλλονται στη γραμματεία του προγράμματος μέσω της ηλεκτρονικής διεύθυνσης** **ebnd@teiath.gr**από 15 Απριλίου 2015 μέχρι και 10 Σεπτεμβρίου 2015. Η γραμματεία του Προγράμματος εντός 5 εργασίμων ημερών αποστέλλει ηλεκτρονικά το πρωτόκολλο της αίτησης σε κάθε υποψήφιο.

**ΠΡΟΣΟΧΗ: Οι υποψήφιοι απαιτείται να έχουν σωστά συμπληρωμένα στην αίτησή τους τα στοιχεία επικοινωνίας (τηλέφωνα και email). Οι ίδιοι θα ενημερωθούν για τον τόπο και την ώρα της προσωπικής συνέντευξης μέσω e-mail.**

**Οι υποψήφιοι θα κληθούν για συνέντευξη προσκομίζοντας υποχρεωτικά τα παρακάτω δικαιολογητικά:**

* + - 1. Τίτλους σπουδών και αναλυτική βαθμολογία νομίμως επικυρωμένα. (Αν οι τίτλοι σπουδών έχουν χορηγηθεί από ΑΕΙ του εξωτερικού πρέπει να έχουν την αναγνώριση ισοτιμίας του ΔΟΑΤΑΠ).
1. Δύο (2) συστατικές επιστολές γραπτές από επιστήμονες αναγνωρισμένου κύρους
2. Αποδεικτικά γνώσης Αγγλικής γλώσσας και για τους αλλοδαπούς απαιτούνται επιπλέον και αποδεικτικά στοιχεία γνώσης της ελληνικής γλώσσας.
3. Αποδεικτικά ερευνητικού, συγγραφικού και επαγγελματικού έργου (εφόσον υπάρχουν).
4. Διπλωματική εργασία (εφόσον υπάρχει)

και

1. **Βεβαίωση Γραμματείας** **μόνο για υποψήφιους οι οποίοι ακόμη σπουδάζουν** και βρίσκονται στην πρακτική άσκηση. Δηλ. αυτοί προσκομίζουν μαζί με τα δικαιολογητικά (1-5) και την ανωτέρω βεβαίωση του Τμήματος όπου φαίνεται ότι δεν οφείλουν μαθήματα και ότι η πρακτική τους άσκηση θα έχει ολοκληρωθεί μέχρι το πρώτο δεκαήμερο του Οκτωβρίου.

Οι διαδικασίες αξιολόγησης και επιλογής των υποψηφίων ολοκληρώνονται μέχρι το δεύτερο δεκαήμερο του Σεπτεμβρίου, οπότε με ευθύνη της Συντονιστικής Επιτροπής του Π.Μ.Σ., καταρτίζεται ο τελικός πίνακας των επιτυχόντων, η τελική έγκριση του οποίου γίνεται από τη Γενική Συνέλευση Ειδικής Σύνθεσής.

Ο αριθμός των μεταπτυχιακών φοιτητών που θα επιλεγούν και θα εγγραφούν κατά το ακαδημαϊκό έτος 2015-2016 στο ΠΜΣ για απόκτηση ΜΔΕ ορίζεται κατ’ ανώτατο όριο σε τριάντα πέντε άτομα (35).

Τέλος η εγγραφή των μεταπτυχιακών φοιτητών γίνεται υποχρεωτικά από 21 μέχρι και 23 Σεπτεμβρίου στη γραμματεία του Μεταπτυχιακού Προγράμματος Σπουδών του ΤΕΙ Αθήνας (Μητροδώρου 22-24, Αθήνα) και τα μαθήματα αρχίζουν το πρώτο δεκαήμερο του Οκτωβρίου.

Οι εγγεγραμμένοι στο Π.Μ.Σ. απολαμβάνουν όλων των ευεργετημάτων, τα οποία ορίζει η σχετική με τη φοιτητική ιδιότητα, νομοθεσία.

Για περισσότερες πληροφορίες σχετικά με το Πρόγραμμα οι ενδιαφερόμενοι μπορούν να επισκέπτονται την ιστοσελίδα του ΠΜΣ στο <http://www.teiath.gr/seyp/nursing_a/ebnd/> ή να απευθύνονται στο κιν: 6976882995 ή να γράφουν στο email: ebnd@teiath.gr.

Εκ μέρους της Συντονιστικής Επιτροπής του ΠΜΣ

Δρ Χρυσούλα Τσίου

Αν. Καθηγήτρια Τμήματος Νοσηλευτικής

**Ακολουθεί υπόδειγμα αίτησης υποψηφιότητας**

**Α Ι Τ Η Σ Η**

Ημερομηνία:

**Παρακαλώ να δεχθείτε την υποψηφιότητά μου για παρακολούθηση του Προγράμματος Μεταπτυχιακών Σπουδών «Νευρολογικά νοσήματα- Σύγχρονη Πρακτική Βασισμένη σε Ενδείξεις»**

1. Στοιχεία Υποψηφίου/ας
	1. Επώνυμο………………………………..............................................................................................
	2. Όνομα...………..………………………...
	3. Όνομα Πατρός ή Μητρός………………………………………
	4. Ημερομηνία και τόπος γέννησης…………………………………………………
	5. Τηλέφωνο σταθερό ………………………Κινητό………….………………Email……………
	6. Ταχυδρομική Διεύθυνση (με ΤΚ)..……………………………………........
2. Προπτυχιακές σπουδές
	1. Ίδρυμα …………………………………….......................Έτος αποφοίτησης...................
	2. Τμήμα ………………………………………………………………………………………
	3. Βαθμός πτυχίου ………………………………………………………………………………
	4. Άλλες προπτυχιακές σπουδές………………………………………………………………
	5. Μεταπτυχιακές σπουδές………………………………………………………………………

**Συνημμένα υποβάλλω βιογραφικό σημείωμα**

Ο/Η Αιτ…….

Υπογραφή